Эйр (күл)

Эйр (ингл. Kati Thanda-Lake Eyre, элегерәк ингл. Lake Eyre) — Австралиялағы иң ҙур күл. География Австралияның үҙәк өоөшөндәге сүлдә, Көньяҡ Австралия штатында урынлашҡан ҡороп барған күл. Майҙаны 9500 км². Һирәк ваҡытта диңгеҙ кимәленән 9 м түбәнерәк кимәленә тулылана. Ҡороған осраҡта күл төбөнөң иң түбән өлөшө −16 м бейеклегендә була, был илдең иң түбән нөктәһе булып тора. Күл инглиз тикшеренеүсеһе Эдвард Джон Эйр хөрмәтенә атала, ул тәүгеләрҙән булып 1840 йылда күлде таба. Күлдең бассейны ябыҡ система булып тора. Күл ике өлөштән — ҙур төньяҡ (Эйр-Норт) һәм бәләкәй көньяҡ (Эйр-Саут) өлөштәренән тора, улар тар ғына Гойдер-Ченнел боғаҙы аша тоташа. Ҡоро осорҙа ла Эйрҙа әҙерәк һыу ҡала, ул бер нисә бәләкәй күлдәргә йыйыла. Ямғырҙар осоронда Квинсленд штатының төньяҡ-көнсығышындағы йылғалар күлгә табан аға. Муссондар менән килтерелгән һыуҙың миҡдары күлгә йылғалар барып етеү-етмәүен билдәләй. Иҫкәрмәләр Һылтанмалар Fluctuations of Lake Eyre, South Australia 2008 йыл 24 сентябрь архивланған. Lake Eyre, South Australia 2008 йыл 21 сентябрь архивланған. Lake Eyre Yacht Club website Lake Eyre pelican mystery 2006 йыл 10 апрель архивланған. Floods of Lake Eyre — Dr Vincent Kotwicki’s site 2006 йыл 21 август архивланған.